**H A T Á R O Z A T I J A V A S L A T**

Uzsa Község Önkormányzat képviselő-testülete a Bursa Hungaica Felsőoktatási Önkormányzati Ösztöndíj pályázatok elbírálásának szempontjairól szóló szabályzat egyes rendelkezéseit az alábbiak szerint módosítja:

1. A szabályzat 2./ pontja helyébe az alábbi szabályozás kerül:

A szabályzat hatálya azokra az Uzsa település illetékességi területén állandó lakóhellyel rendelkező hátrányos szociális helyzetű személyekre terjed ki, akik

* felsőoktatási intézményben (felsőoktatási hallgatói jogviszony keretében), teljes idejű (nappali munkarend) alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőfokú, illetve felsőoktatási szakképzésben folytatják tanulmányaikat (A típusú Bursa Hungarica felsőoktatási önkormányzati ösztöndíj) illetve
* utolsó éves, érettségi előtt álló középiskolás, illetve felsőfokú végzettséggel nem rendelkező, felsőoktatási intézménybe felvételt még nem nyert, érettségizett pályázó lehet, aki felsőoktatási intézmény keretében teljes idejű (nappali tagozatos) alapfokozatot és szakképzettséget eredményező alapképzésben, egységes osztatlan képzésben vagy felsőfokú szakképzésben ( B típusú Bursa Hungarica felsőoktatási önkormányzati ösztöndíj)

kíván részt venni azzal a feltétellel, hogy

* a pályázóval közös háztartásban élők egy főre jutó jövedelme az öregségi nyugdíj mindenkori legkisebb összegének (28.500.- Ft) 400 %-át (114.000.- Ft) nem haladja meg,
* a pályázónak és a vele együtt élő tartásra köteles közeli hozzátartozójának nincs helyi adó tartozása, vagy az Önkormányzatot illető más jogcímen keletkezett tartozása
* „B” típusú támogatásban részesített pályázó a felsőoktatási intézmény felvételi döntéséről szóló határozat másolatával (augusztus 31-ig) köteles bejelenteni az Önkormányzat részére, hogy melyik felsőoktatási intézményben kezdi meg tanulmányait.
* „B” típusú ösztöndíjasok szociális rászorultságát az önkormányzat évente egyszer – az évente kiírt pályázat határidőinek betartásával – köteles felülvizsgálni, melyhez a pályázó, tanulmányai tényleges megkezdésének igazolására (aktuális időszakra vonatkozó) eredeti jogviszony igazolást köteles csatolni.

A szabályzat módosítása a korábban meghatározott alacsony jövedelemhatár miatt vált szükségessé (49.875.- Ft). A korábban megállapított egy főre jutó jövedelem az évről évre emelkedő minimálbér összege miatt is életszerűtlenné vált. Jelen szabályozási javaslat ezt hivatott korrigálni.

1. A szabályzat 4./ pontja helyébe az alábbi szabályozás kerül:

Kivételes méltányosságból – indokolt esetben a 2. pontban írt jövedelemhatártól legfeljebb 30 %-kal (34.200.- Ft eltérítés) el lehet térni (így az egy főre jutó jövedelem 148.200.- Ft) , ha a 3. pontban felsorolt okok közül legalább kettő ok együttesen fennáll, vagy a háztartás jövedelmi viszonyaiban a közeljövőben bizonyíthatóan jelentős romlás következik be.

A szabályzat második pontjában felsorolt szempontok (7 db) közül korábban három pontnak kellett megfelelni ahhoz, hogy az egy főre jutó jövedelemtől 50 %-kal el lehessen térni és akkor lehetett 74.813.- Ft az egy főre jutó jövedelem. A jelenlegi családszerkezetek nagyon kivételes esetben teszik lehetővé, hogy a szempontok közül legalább háromnak megfeleljen a pályázó.

Tekintettel arra, hogy a 2. pontban az egy főre jutó jövedelem emelésre került, az 50%-os eltérítést célszerű lecsökkenteni.

1. Az 5. pontban a

„visszavonja” szöveg helyébe „megszünteti”, a

„jövedelmi viszonyokat félévente felül kell vizsgálni” szöveg helyébe „a jövedelmi viszonyokat évente az aktuális pályázati kiírás határidőit figyelembe véve a tovább folyósítás céljából felül kell vizsgálni.”

A szabályzat módosítása 2019. november … napján lép érvénybe.

Határidő: azonnal

Felelős: Táborosi László